CAPUT QUINTUM. "37 
metur, conjunclis viribus manifestius agunt, ipsa si cellula initio simplex 
el exigua pedetentim augeatur, tandemque septo dimidiata in duas cellu- 
las coadunatas mutetur. Tali modo, merismatico, ut aiunt, cellulze e sac- 
culo amniotico diviso paucissima. primum natae, cito majores factze sex- 
centiesque et alternis vicibus singulatim biparüte, carnosam struunt 
albuminis molem. Neque absimilis est vesicule germinalis in embryonem 
perfectum. conversio. Atqui patet arthrosporarum generationem, sicut et 
filamenti continui in cellulas catenatas transformationem, ad normam 
merismaticam esse referendas. 
Quod ad Ustilagimum. semina initio coalita spectat, merismatica quo- 
que, ut arbitramur, vi procreantur, nisi etiam quid de genesi cellulis illis 
mutuentur qui in muco v. succo plastico inspissato, inter-utriculari, 
continuo et homogeneo, lacunarum instar discretze nascuntur. (Cfr. Unc. 
loc. cit.; exemplo e cortice radicis Valeriane Phu. L. ducto figuraque 
expresso.) 
Restant denique sporz: endogenze. quibus in informandis (non solum 
apud Fungos sed etiam omnes apud plantas cryptogamas), utriculi ma- 
lerni paries ne minimam quidem partem repetere potest. Soli enim plas- 
mati contento originem debent et evolutionis intra-utricularis probent 
exemplum. Seminis vesicula e strato mucoso nucleum firmiorem pri- 
mum circumambiente, sensim autem in. ascum dilatato et ubique similiter 
allenuato , provenire creditur. Pollinis generatio vix secus intelligitur; num 
vero quid aliud paris geneseos specimen, extra hie memorata, in regno 
vegelabili occurrat, phytologi huc usque ignorasse videntur. Utriculi qui 
semina genuit sors varia; certo tempore vertice dehiscit, frangitur, la- 
ceratur, totus perit el. dissolutus consumitur v. diu subinteger persistit, 
nunquam autem inter Fungos, quantum sciamus, in reticulum vertitur, 
ut. quibusdam elementis capsule pollinicze mos est. 
De variis modis quibus Fungorum spore disseminantur nunc pauca 
verba faciamus. 
